Lucas Evangelista

Lucas Evangelista Santana de Oliveira (sündinud 6. mail 1995 Limeiras) on Brasiilia jalgpallur, kes mängib poolkaitsjana Brasiilia kõrgliigaklubis Red Bull Bragantino.

Aastatel 2009–2012 kuulus ta jalgpalliklubisse Desportivo Brasil. Seejärel liitus ta São Pauloga. Brasiilia kõrgliigas debüteeris ta São Paulo meeskonnas 2013. aasta juunis. Esimese värava lõi ta Brasiilia kõrgliigas sama aasta 11. augustil mängus Portuguesa vastu.https://int.soccerway.com/players/lucas-evangelista-santana-de-oliveira/298183/ (vaadatud 5.7.2022)

2014. aasta augustis siirdus ta nelja miljoni euro eest Itaalia kõrgliigaklubisse Udinese, kuid seal põhikoosseisu mängijaks ta ei saanud. Hooaja 2015/16 teises pooles oli ta laenul Kreeka kõrgliigaklubis Panathinaikόs ja hooajal 2017/18 Portugali kõrgliigaklubis Estoril Praia.

2018. aasta juulis sõlmis ta viieaastase lepingu Prantsusmaa kõrgliigaklubiga Nantes. Hooajal 2019/20 oli ta Nantes'ist laenul Portugali kõrgliigaklubis Vitória Guimarães. Seejärel läks ta laenule Red Bull Bragantinosse.

 Viited 

Kategooria:Brasiilia jalgpallurid
Kategooria:São Paulo FC mängijad
Kategooria:Udinese Calcio mängijad
Kategooria:PAE Panathinaikόse jalgpallurid
Kategooria:FC Nantes'i jalgpallurid
Kategooria:Serie A mängijad
Kategooria:Primeira Liga mängijad
Kategooria:Ligue 1 mängijad
Kategooria:Sündinud 1995